የገበያ ማዕከሉ ለተከራዮቹ የአንድ ወር የኪራይ ክፍያ ሰረዘ፡፡
በባሕር ዳር ከተማ የሚገኘው ፒያሣ የገበያ ማዕከል ለ201 የሱቅ ተከራዮቹ የአንድ ወር የኪራይ ክፍያ እንዲሰረዝ አድርጓል፡፡ በኮሮና ቫይረስ ወረርሽኝ ምክንያት የንግድ እንቅስቃሴው እንደተቀዛቀዘ የነገሩን የገበያ ማዕከሉ አክሲዮን ማኅበር ሥራ አስፈፃሚ ኮሚቴ ዋና ሰብሳቢ ሻፊ ከማል አብደላ ናቸው የኪራይ ስረዛ መደረጉን ለአብመድ የገለጹት፡፡ ነጋዴው ምርቶችን በመሸጥ ገቢ ካላገኘ ለኪራይ የሚከፍለው ንዋይ አለመኖሩንም ሰብሳቢው በምክያትነት ጠቅሰዋል፡፡ የተሰረዘው የኪራይ ክፍያ ከአንድ ሚሊዮን ብር በላይ እንደሆነም አቶ ሻፊ ከማል ለአብመድ ተናግረዋል፡፡ነጋዴው ማኅበረሰብ ከመጣው ወረርሽኝ የበለጠ በችግር ውስጥ እንዳይዘፈቅ በመተባበርና በመተጋገዝ ፈተናውን ማለፍ እንደሚገባውም አቶ ሻፊ ከማል አሳስበዋል፡፡ ሌሎች የንግድ ተቋማት ይህን አርአያ እንዲከተሉም መልእክት አስተላልፈዋል፡፡በገበያ ማዕከሉ ውስጥ የውበት መጠበቂያ ቁሳቁስ የሚሸጡት አቶ ታድሎ አሻግሬ የኮሮና ወረርሽኝ መከሰቱ በፊት ያገኙት የነበረውን የቀን ገቢ እንዲቀንስ እንዳደረገ ተናረዋል፡፡ በዚህ ጊዜ የኪራይ ስረዛ መደረጉ እንዳስደሰተውና ይህንን ተግባር ሌሎችም ሊማሩበት እንደሚገባም ተናግሯል፡፡ በአንድ ወር ኪራይ ችግሩን መፍታት ስለማይቻል ግን ሁሉም እንዲጠነቀቅ አሳስቧል፡፡ዘጋቢ፡- ኪሩቤል ተሾመ 